‘กรุงไทยแอกซ่า’โชว์ช่องทางใหม่ทะลุเป้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — กรุงไทยแอกซ่าฯ เผยช่องทางการจำหน่ายใหม่ทำยอดขาย 3 เดือน ทะลุ 280 ล้านบาท มากกว่าปี 2552 ทั้งปี
นายวิชัย ชีวศรีรุ่งเรือง ประธานเจ้าหน้าที่บริหารฝ่ายพัฒนาช่องทางการจัดจำหน่าย บริษัท กรุงไทยแอกซ่า ประกันชีวิต เปิดเผยว่า บริษัทได้พัฒนาช่องทางการจำหน่ายใหม่ๆ ผ่านบริษัทนายหน้าประกันภัย ลูกค้าองค์กร ขายผ่านโทรศัพท์ สหกรณ์ออมทรัพย์ และสหกรณ์การเกษตร หรือ CoOp Assurance ที่กำลังไปได้ดีเกินคาด 
“3 เดือนแรก ปี 2553 ที่ผ่านมาเราทำยอดขายได้มากกว่าปี 2552 ทั้งปีที่ทำได้ 280 ล้านบาท อาจเป็นเพราะปีนี้เราพร้อมแล้ว ขณะที่ปี 2552 เป็นช่วงเริ่มต้นของการวางโครงสร้างวิธีการทำงาน แต่ปีนี้พร้อมมาก เราได้บริษัทนายหน้าที่มีศักย ภาพสูงถึง 5 แห่ง ทำให้ตัวเลขออกมาดีมาก” นายวิชัย กล่าว
นายวิชัย เปิดเผยว่า ปัจจุบันมีฐานลูกค้าประกันกลุ่มผ่านบริษัทนายหน้าประมาณ 2 แสนราย และลูกค้าออมทรัพย์รายบุคคลประมาณ 1,000 ราย ซึ่งคาดหวังที่จะขยายฐานลูกค้าออมทรัพย์ให้สูงขึ้นจากโครงการ CoOp Assurance ที่สหกรณ์มีการปล่อยกู้เพื่อการออมเงิน นอกเหนือจากปล่อยกู้ทั่วไปและปล่อยกู้ฉุกเฉิน ซึ่งผลตอบรับดีเกินคาด
นายวิชัย เปิดเผยว่า สำหรับเบี้ยประกันชีวิตส่วนใหญ่มาจากเบี้ยประกันกลุ่ม 50% การขายผ่านโทรศัพท์ 30% ซึ่งปีนี้ตัวแทนขายผ่านโทรศัพท์จะมีการออกไปเสนอขายถึงบ้านลูกค้า หากทางลูกค้าเรียกร้องที่จะพบพนักงานขาย เรียกว่าเป็นโครงการเดลิเวอรี ซึ่งจะไม่ซ้ำซ้อนกับช่องทางตัวแทน เพราะตัวแทนที่ไปเป็นตัวแทนที่ขายผ่านโทรศัพท์ และที่เหลือจะมาจากลูกค้าองค์กร และอื่นๆ 
อย่างไรก็ตาม ไตรมาส 2 ของปีนี้ตัวเลขยอดขายคาดว่าจะตกลงมาก เพราะเดือน เม.ย. มีวันหยุดติดต่อกันหลายวัน ซึ่งยอดขายจะเพิ่มขึ้นอีกครั้งในไตรมาส 3 และ 4